o stališču, ki se v imenu Evropske unije zastopa v Pridružitvenem odboru v trgovinski sestavi, ustanovljenem s Sporazumom o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, glede posodobitve Priloge XV (Približevanje carinske zakonodaje) k Sporazumu

OBRAZLOŽITVENI MEMORANDUM

1.Predmet urejanja predloga

Ta predlog se nanaša na sklep Sveta o določitvi stališča, ki naj se v imenu Unije zastopa v Pridružitvenem odboru v trgovinski sestavi glede posodobitve Priloge XV (Približevanje carinske zakonodaje) k poglavju 5 (Olajševanje carinskih postopkov in trgovine) Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani.

2.Ozadje predloga

2.1.Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani

Namen Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) je prispevati k postopnemu gospodarskemu povezovanju in poglabljanju političnega pridruževanja med Ukrajino in Evropsko unijo (v nadaljnjem besedilu: pogodbenici). Sporazum je začel veljati 1. septembra 2017.

2.2.Pridružitveni odbor v trgovinski sestavi

Pridružitveni odbor je organ, ustanovljen s Sporazumom (člen 464), ki je v skladu s členom 465(3) Sporazuma pooblaščen za sprejemanje odločitev v zadevah, ki jih določa ta sporazum, in na področjih, za katera je Pridružitveni svet nanj prenesel pooblastila. S Sklepom št. 3/2014 Pridružitvenega sveta EU-Ukrajina z dne 15. decembra 2014 je bilo na Pridružitveni odbor v trgovinski sestavi preneseno pooblastilo za posodobitev ali spremembo med drugim Priloge XV k poglavju 5 Sporazuma. Sprejete odločitve so zavezujoče za pogodbenici, ki sprejmeta ustrezne ukrepe za njihovo izvajanje.

Kot je določeno v členu 465(4) Sporazuma, se Pridružitveni odbor sestane v trgovinski sestavi, da obravnava vse trgovinske in s trgovino povezane zadeve iz naslova IV V skladu s členom 464(2) in (3) ter kot je določeno v členu 1(4) poslovnika Pridružitvenega odbora in pododborov (v nadaljnjem besedilu: poslovnik), je Pridružitveni odbor v trgovinski sestavi sestavljen iz visokih uradnikov Evropske komisije in Ukrajine, ki so odgovorni za trgovino in z njo povezane zadeve. Predstavnik Evropske komisije ali Ukrajine, ki je odgovoren za trgovino in z njo povezane zadeve, deluje kot predsednik Pridružitvenega odbora v skladu s členom 2 poslovnika. Srečanj se udeležujejo tudi predstavnik Evropske službe za zunanje delovanje.

V skladu s členom 463(1) in 465(3) Sporazuma in členom 11(1) poslovnika Pridružitveni odbor sprejema odločitve na podlagi medsebojnega dogovora pogodbenic in po zaključku ustreznih notranjih postopkov. Vsako odločitev ali priporočilo podpiše predsednik Pridružitvenega odbora in overita sekretarja Pridružitvenega odbora.

3.Predvideni akt in stališče, ki se zastopa v imenu Unije

Ta predlog sklepa Sveta določa stališče Unije, ki naj se zastopa v Pridružitvenem odboru, ustanovljenem s Sporazumom, v zvezi s posodobitvijo Priloge XV (Približevanje carinske zakonodaje) k poglavju 5 (Olajševanje carinskih postopkov in trgovine).

Akt, k sprejetju katerega se poziva Pridružitveni odbor v trgovinski sestavi, je akt s pravnim učinkom. Predvideni akt bo zavezujoč v skladu s členom 465(3) Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani.

Prilogo XV je treba posodobiti, da se upošteva razvoj pravnega reda Unije na carinskem področju, ki se je zgodil od parafiranja izpogajanega besedila Sporazuma 30. marca 2012, pri čemer se upošteva postopno približevanje zakonodaje Ukrajine. Predlog je skladen z obveznostmi pogodbenic iz člena 463 Sporazuma in Priloge XV k Sporazumu.

Ta predlog je skladen z drugimi zunanjimi politikami Unije in prispeva k njihovemu izvajanju, kar velja zlasti za evropsko sosedsko politiko in politiko razvojnega sodelovanja v odnosu do Ukrajine.

Sporazum v tej fazi ni predmet postopkov programa ustreznosti in uspešnosti predpisov, ne povzroča nobenih stroškov za mala in srednja podjetja v Uniji ter ne sproža nobenih vprašanj z vidika digitalnega okolja.

4.Pravna podlaga

4.1.Postopkovna pravna podlaga

4.1.1.Načela